อกาธา ออล อะลอง

อกาธา ออล อะลอง (italic=yes) เป็นละครชุดทางโทรทัศน์ของอเมริกาที่กำลังจะฉาย สร้างโดย แจ็ก เชเฟอร์ สำหรับบริการสตรีมมิ่งทางดิสนีย์+ โดยสร้างจากตัวละครของมาร์เวลคอมิกส์ชื่อ อกาธา ฮาร์คเนส เรื่องนี้เป็นซีรีส์โทรทัศน์ลำดับที่ 12 ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ โดยเนื้อเรื่องมีความต่อเนื่องร่วมกันกับ จอมเวทย์มหากาฬ ในมัลติเวิร์สมหาภัย และเป็นภาคต่อแยกจากซีรีส์เรื่อง วันด้าวิสชั่น (2021) เชเฟอร์ทำหน้าที่เป็นหัวหน้านักเขียนบทและผู้กำกับนำของซีรีส์ ซีรีส์นี้ผลิตโดยเทเลวิชันเทว็นตี
แคธรีน ฮาห์น กลับมารับบทเป็น อกาธา ฮาร์คเนส จากเรื่อง วันด้าวิสชั่น โดยมี เดบร้า โจ รัปป์ ร่วมแสดงด้วย การพัฒนาซีรีส์ได้เริ่มขึ้นในเดือนตุลาคม ค.ศ. 2021 โดยมีเชเฟอร์และฮาห์นร่วมด้วย และมีการประกาศอย่างเป็นทางการในเดือนถัดไป ซีรีส์นี้ถูกตั้งชื่อว่า อากาธา: ดาร์กโฮลด์ไดอารีส์ ในเดือนกรกฎาคม ค.ศ. 2022 โดยมี เชเฟอร์, กันดยา มอนเตโร และราเชล โกลด์เบิร์ก ได้รับการแต่งตั้งเป็นผู้กำกับก่อนการถ่ายทำในช่วงต้นปี ค.ศ. 2023 มีนักแสดงเพิ่มเติมจำนวนหนึ่งจากเรื่อง วันด้าวิสชั่น ที่กลับมารับบทอีกครั้งในเรื่อง อกาธา ออล อะลอง การถ่ายทำเริ่มขึ้นในกลางเดือนมกราคม ค.ศ. 2023 ที่ไตรลิธ สตูดิโอในแอตแลนตา จอร์เจีย และจะดำเนินไปจนถึงปลายเดือนเมษายน
อกาธา ออล อะลอง ฉายทางดิสนีย์+ 19 กันยายน ค.ศ. 2024 และจะมีทั้งหมด 9 ตอน เป็นส่วนหนึ่งของเฟสห้าของจักรวาลภาพยนตร์มาร์เวล

**นักแสดง**
 แคทริน ฮาห์น รับบท อกาธา ฮาร์คเนส แม่มดที่มาจากศตวรรษที่ 17 เธอฆ่าบรรดาแม่มดในกลุ่มของเธอเอง รวมถึงแม่ของเธอ หลังจากที่ทั้งหมดพยายามจะประหารเธอจากการที่เธอศึกษาศาสตร์มืด เธอเป็นเพื่อนบ้านที่แสนดีของวันด้า แต่ความจริงแล้วเป็นผู้อยู่เบื้องหลังเหตุการณ์พิสดารต่างๆ เพราะหวังที่จะขโมยพลังมาจากวันด้า จนโดนวันด้าคุมขังไว้ในมิติ การตายของวันด้า แม็กซิมอฟฟ์ใน จอมเวทย์มหากาฬ ในมัลติเวิร์สมหาภัย ทำให้ 3 ปีต่อมาอากาธาหลุดจากมนต์คุมขังและนำไปสู่การออกตามหาตัวตนที่แท้จริงของเธอ- โจ ล็อก รับบท วิลเลี่ยม แคปแลน/บิลลี่ แม็กซิมอฟฟ์ เกย์วัยรุ่นผู้มีอารมณ์ขันแบบมืดมน ทำหน้าที่เป็นผู้ช่วยของกลุ่มแม่มดของอกาธา เพื่อจะเดินทางไปในเส้นทางแม่มด แท้จริงคือ วิคแคน ร่างอวตารของบิลลี่ ลูกชายของวันด้าที่ถูกเชื่อว่าสูญสลายไป ได้เข้าร่างของวิลเลี่ยม จากเหตุการณ์ HEX เมื่อ 3 ปีก่อน ผู้ต้องการจะตามหาน้องชาย ทอมมี่ เขาคือผู้ที่สร้างเส้นทางแม่มดขึ้น- ออเบรย์ พลาซา รับบท ริโอ วิดัล/เดธ แม่มดนักรบในกลุ่มแม่มดของอากาธา คนรักเก่าของอกาธา ผู้มีอดีตร่วมกันกับเธอ แท้จริงเธอคือ ความตาย ผู้ควบคุมความเป็นตายของสิ่งมีชีวิตในจักรวาล ผู้อยู่เบื้องหลังการล้างจักรวาลของธานอสใน อเวนเจอร์ส: มหาสงครามล้างจักรวาล และต้องการจะล้างบางแม่มดทั้งหมด เพื่อช่วยอกาธา และฆ่าเธอ- เดบรา โจ รัปป์ รับบท ชารอน เดวิส หญิงม่ายถูกพลังวันด้าสาปให้เป็นคุณนายฮาร์ท เพื่อนบ้านของ วันด้า และ วิชั่น เธอมีนิสัยติ๊งต๊อง มีความเกลียดชังในตัววันด้าจากปรากฏการณ์เวสวิลล์ ก่อนจะกลายเป็นพวกพ้องร่วมเดินทางในกลุ่มแม่มดของอากาธาแบบงง ๆ เธอเป็นเหยื่อรายแรกที่เสียชีวิตจากบททดสอบแม่มด- ซาเชียร์ ซามาตา รับบท เจนนิเฟอร์ เคล แม่มดและสมาชิกกลุ่มแม่มดของอากาธา ซึ่งเป็นผู้เชี่ยวชาญด้านยาปรุงยา ที่ทำตัวเป็นนักขายสินค้าที่ไม่ได้มาตรฐานจนโดนโจมตีจากสังคม เธอเป็นแม่มดตนเดียวที่รอดชีวิตจากเส้นทางแม่มด- อาลี อัน รับบท อลิซ วู-กัลลิเวอร์ สมาชิกของกลุ่มแม่มดผู้พิทักษ์ของอากาธา เธอมีคาถาพิทักษ์ป้องกันตัวผ่านเพลง เส้นทางแม่มดที่แม่ผู้ล่วงลับแต่งไว้ให้ และได้ข้ามผ่านคำสาป แต่เป็นเหยื่อรายที่สองที่เสียชีวิตในบททดสอบของแม่มด- แพตตี ลูโพน์ รับบท ลิเลีย คัลเดรู แม่มดชาวซิซิลีอายุ 450 ปีและสมาชิกกลุ่มแม่มดของอากาธา ผู้มีทักษะในการทำนายดวงชะตาและมองเห็นภาพอนาคตแบบไม่สามารถไล่ระดับเวลา เธอได้ค้นพบหน้าที่และตัวตนที่แท้จริงของตัวเอง และสละชีวิตในบททดสอบเพื่อสังหารกลุ่มเซเล็มเซเว่น- โอควุย อ็อคปอกวาสิลี รับบท เวอร์ติโก้ สมาชิกกลุ่มเซเล็มเซเว่น- มาเรีย ดิซเซีย รับบท รีเบคก้า คาปลาน แม่ของวิลเลี่ยม- พอล อเดลสไตน์ รับบท เจฟฟ์ คาปลาน พ่อของวิลเลี่ยม- ไมล์ส กูเธียร์เรซ รับบท เอ็ดดี้ แฟนหนุ่มของวิลเลี่ยม

**การออกอากาศ**
อกาธา ออล อะลอง มีกำหนดฉายทางดิสนีย์+ 19 กันยายน พ.ศ.2567  และจะประกอบด้วยเก้าตอน ซึ่งจะเป็นส่วนหนึ่งของเฟสห้า ของ MCU

**อ้างอิง**

**แหล่งข้อมูลอื่น**
  at Marvel.com

หมวดหมู่:มาร์เวลสตูดิโอส์
หมวดหมู่:จักรวาลสมมติ